گۆردۆن بانکس

گۆردۆن بانکس  (بە ئینگلیزی: Gordon Banks 1937 - 12 شوباتی ٢٠١٩) یاریزانێکی پیشەگەری ئینگلیزی بووە و وەک گۆڵپارێز یاری کردووە. وەک یەکێک لە گەورەترین گۆڵپارێزەکانی ھەموو سەردەمێک دادەنرێت، لە ماوەی ٢٠ ساڵی ژیانی پیشەگەریدا ٦٧٩ یاری ئەنجامداوە، و ٧٣ یاری بۆ ئینگلتەرا کردووە. بانکز لە مانگی ئازاری ساڵی ١٩٥٣ پەیوەندی بە یانەی چێستەرفیڵدەوە کرد، و لە یاری کۆتایی جامی لاوانی یەکێتی ئینگلتەرا لە ساڵی ١٩٥٦ بۆ تیپی لاوان یاری کرد. لە مانگی تەممووزی ١٩٥٩ بە بڕی ٧ ھەزار پاوەند بە لیستەر سیتی فرۆشرا. لە چوار یاری کۆتایی جامی یانەکەدا یاری کردووە، بەو پێیەی لە یارییەکانی کۆتایی جامی یەکێتی ئینگلتەرا لە ساڵانی ١٩٦١ و ١٩٦٣ شکستیان ھێنا، پێش ئەوەی لە ساڵی ١٩٦٤ جامی خولەکە بباتەوە. سەرەڕای ئەم سەرکەوتنە و بردنەوەی لە جامی جیھانی لە ساڵی ١٩٦٦، بانکز لەلایەن لیستەرەوە لابرا و لە نیسانی ١٩٦٧ بە ٥٠ ھەزار پاوەند بە ستۆک سیتی فرۆشرا. لە جامی جیھانیی فیفای ١٩٧٠ دا،Gordon Banks: International Football Hall of Fame Retrieved 10 May 2011Gordon BANKS: The keeper who stunned the King FIFA. Retrieved 10 May 2011 یەکێک لە گەورەترین سەیڤەکانی یارییەکەی کرد بۆ ڕێگریکردن لە گۆڵێکی پێلێ، بەڵام لە قۆناغی چارەکی کۆتاییدا بەھۆی نەخۆشییەوە ئامادەنەبوو لەلایەن ئەڵمانیای ڕۆژاواوە کرانەدەرەوە. بانکس گۆڵپارێزی ستۆک سیتی بوو لە بردنەوەی جامی خولی ١٩٧٢ کە تاکە نازناوی گەورەکەی یانەکە بوو؛ ھێشتا یاریزانی بەتوانایی ستۆک و ئینگلتەرابوو کاتێک لە تشرینی یەکەمی ١٩٧٢دا تووشی ڕووداوی ئۆتۆمبێل بوو بەھۆیەوە چاوی ڕاستی تووشی کەم بینین بوو، ئەم ڕووداوە کۆتایی بە ژیانی پیشەگەرانەی لەسەر ئاستی نێودەوڵەتی ھێنا. لە ساڵانی ١٩٧٧ و ١٩٧٨ لەگەڵ یانەی فۆرت لۆدەردەیل ستڕایکەرز لە خولی ئەمریکی یاریی کرد، سەرەڕای ئەوەی تەنھا یەک چاوی بەتەواوی دەیبینی، لە ساڵی ١٩٧٧ بووە باشترین گۆڵپارێزی خولی ئەمریکی دوای ئەوەی باشترین ژمارەی پێوانەیی لە پاراستنی گۆڵەکەی لە خولەکەدا تۆمارکرد. بۆ ماوەیەکی کورت پەیوەندی بە یانەی تێلفۆرد یونایتدەوە کرد، بەڵام لە مانگی کانوونی دووەمی ساڵی ١٩٨٠ یارییەکەی بەجێھێشت. بانکس لە ساڵی ١٩٧٢ وەک باشترین یاریزانی تۆپی پێی FWA دەستنیشانکرا، ھەروەھا لە شەش بۆنەدا وەک باشترین گۆڵپارێزی فیفا دەستنیشانکرا. فیدراسیۆنی نێودەوڵەتی مێژوو و ئاماری تۆپی پێ وەک دووەم باشترین گۆڵپارێزی سەدەی بیستەم دەستنیشانی کرد، دوای لەڤ یاشین.

 سەرچاوەکان 

پۆل:ئەفسەرانی نیشانی ئیمپڕاتۆریەتی بەڕیتانی
پۆل:ڕاھێنەرانی تۆپی پێی ئینگلیز
پۆل:ھاندەرانی ھۆڵی ناوبانگی تۆپی پێی ئینگلیزی
پۆل:فیفا ١٠٠
پۆل:یاریزانانی جامی جیھانیی فیفای ١٩٧٠
پۆل:یاریزانانی جامی نەتەوەکانی ئەورووپا بۆ تۆپی پێی ١٩٦٨
پۆل:یاریزانانی جامی جیھانیی فیفای ١٩٦٦
پۆل:یاریزانانی جامی جیھانیی فیفای ١٩٦٢
پۆل:یاریزانانی خولی تۆپی پێی ئینگلتەرا
پۆل:یاریزانانی یانەی تۆپی پێی لێستەر سیتی
پۆل:یاریزانانی تۆپی پێی ئینگلتەرا
پۆل:مردووانی ٢٠١٩
پۆل:لەدایکبووانی ١٩٣٧
پۆل:ڕاھێنەرانی تۆپی پێ
پۆل:مەرگەکان بە شێرپەنجە لە ئینگلستان
پۆل:یاریزانانی براوەی جامی جیھانیی فیفا